
Referat de specialitate                                           
[bookmark: _Hlk103935396][bookmark: _Hlk103935445][bookmark: _Hlk103935812]Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi aprobarea ,,încheierii unui acord de parteneriat între comuna Aroneanu şi FEG (Fundaţia Ecologică Green) în vederea implementării proiectului ,,Pentru un viitor aşa cum vrei tu!”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv:
Constituţia României, republicată; Codul muncii din 24 ianuarie 2003, republicat, (Legea nr. 53/2003); O.U.G. nr. 57/2019 privind Codul administrativ; Legea nr. 287/2009 privind Codul Civil din 17 iulie 2009, republicată; Legea nr. 76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă.
În fapt, având în vedere propunerea de parteneriat comunicată de FEG (Fundaţia Ecologică Green) şi înregistrată la sediul comunei Aroneanu sub nr. de înregistrare nr. 4.894 din 03.05.2022, prin care suntem informaţi asupra implementării proiectului ,,Pentru un viitor aşa cum vrei tu!” care are ca obiectiv reducerea şomajului în rândul tinerilor, considerăm că se impune adoptarea unei hotărâri de Consiliu Local la nivelul comunei Aroneanu în vederea sprijinirii tinerilor prin oferirea posibilităţii de participare la cursuri de formare profesională şi angajare ulterioară.


Consilier juridic cu atribuţii în achiziţii publice,
                   Cobjuc Delia

